جام کوردی:
یهکێک له بهرپرسانی ههرێمی کوردستانی عێراق ڕایگهیاندووه که ئێران له داهاتوویهکی نزیکدا هاتووچۆ له دوو خاڵی سنوری کێلێ و شۆشمێ به فهرمی دهکات.
به پێی ڕاپۆرتی جام کوردی به گێڕانهوه له کوردستان 24، جهوههر ڕهسوڵ یهکێک له بهرپرسانی ههرێمی کوردستان ڕایگهیاندووه که ئێران له داهاتوویهکی نزیکدا هاتووچۆی فهرمی له ههر دوو خاڵی سنوری کێلێ و شۆشمێ له ههر دوو پارێزگای سلێمانی و ههڵهبجه دهست پێ دهکات.
ناوبراو ڕایگهیاند: ههر دوو حکومهتی ئێران و ههرێمی کوردستان بڕیاریان داوه و ئهڵبهت دهبێت حکومهتی ناوهندی عێراقیش بڕیاری له سهر بدات.
پێشتر شاندێکی حکومهتی ناوهندی عێراق که له چهندین وهزیری کابینهی عادل عهبدولمههدی پێکهاتبوو سهردانی پارێزگای سلێمانییان کرد تا ههلومهرجی پێویست بۆ هاتووچۆی فهرمی له 5 خاڵی سنوری له پارێزگاکانی سلێمانی و ههڵهبجه تاوتوێ بکهن.
ئهم شانده ڕاپۆرتی خۆیی بۆ سهرۆک وهزیرانی عێراق بهرز کردووهتهوه و ناوبراو بڕیاری کۆتایی بهغدا له سهر ئهم پرسه دهردهکات.
بهڵام شیراوان میرزا یهکێک له ئهندامانی پهرلهمانی عێراق ڕایگهیاندووه که سهرۆک وهزیرانی ئهم وڵاته هێشتا بۆ فهرمیبوونی ئهم دوو خاڵه سنورییه گڵۆپی سهوزی ههڵنهکردووه.
بڕیاره شاندێکی ههرێمی کوردستان له پاش جێژنی قوربان سهردانی بهغدا بکات و له گهڵ بهرپرسانی حکومهتی ناوهند له سهر ئهم پرسه وتووێژ بکرێت.
به بۆچوونی شیروان میرزا بۆ ئهوهی که حکومهتی ناوهندی عێراق هیچ بهربهستێک نهخاته بهردهم ههر دوو خاڵی سنوری کێلێ و شۆشمێ، پێویسته ههولێر سهبارهت به داهاته سنورییهکان له گهڵ بهغدا بگاته ڕێکهوتن.
چهندین ساڵه که ههرێمی کوردستان ههوڵ دهدات ڕهزامهندی حکومهتی ناوهندی بۆ به فهرمیبوونی خاڵه سنورییهکانی له گهڵ ئێران به دهست بێنێت بهڵام ناکۆکییهکانی نێوان ههولێر و بهغدا وایکردووه که حکومهتی ناوهندی عێراق هێندهی پهلهی بۆ دهرکردنی بڕیارهکهی نهبێت.
به پێی ئهوهی که ئێران ههوڵی کردنهوهی شارۆچکه پیشهسازییه هاوبهشهکان و زیاترکردنی ههناردهی خۆی بۆ عێراق دهدات، ههوڵهکان بۆ کردنهوهی خاڵی سنوری نوێ له گهڵ ئهم وڵاتهش زیادی کردووه.
کۆتایی/.